**Šah’tar** (ukr. Шахтар, ven. Шахтёр, *Šahtjor*) on jalkapalloseura Ukrainan itäosassa sijaitsevasta Donetskin kaupungista. Sen edustusjoukkue pelaa Ukrainan valioliigassa.*selvennä*

Šah’tarin varsinainen kotistadion on vuonna 2009 valmistunut 50 000 -paikkainen Donbass Arena, mutta Itä-Ukrainan sodan vuoksi se on joutunut pelaamaan kotiottelunsa Lvivin kaupungissa Arena Lvivillä vuodesta 2014 alkaen. Vuonna 2017 seura muutti Harkovan Metalist-stadionille.

Historia
--------

Šah’tarin venäjänkielinen tunnus vuosilta 1997–2007.
Šah’tar perustettiin toukokuussa vuonna 1936 nimellä Stahanovets Donetsin laakiolla eläneen legendaarisen kaivosmiehen Aleksei Stahanovin mukaan. Vuosina 1936–1992 joukkueen nimi oli venäjänkielinen kaivosmiestä merkitsevä sana Šahtjor. Ukrainan itsenäistyttyä virallinen nimi muuttui ukrainankieliseksi, Šah’tar.*lähde?*

Ensimmäisen kerran joukkue saavutti suurempaa menestystä sijoituttuaan pronssille Neuvostoliiton liigassa vuonna 1951. 1960-luvun alkupuolella joukkue selviytyi Oleg Ošenkovin valmentamana kolme kertaa Neuvostoliiton cupin loppuotteluun, joista voitti kaksi (1961 ja 1962). Vuonna 1975 joukkue saavutti historiansa parhaan sarjasijoituksen sijoituttuaan hopealle. Tämän johdosta se pääsi myös Euroopan kentille. Vuonna 1978 joukkue saavutti pronssia ja vuonna 1979 jälleen hopeaa. Tuolloin joukkueen kapteeni, hyökkääjä Vitali Staruhin, voitti maalikuninkuuden 26 osumallaan ja valittiin lisäksi sarjan parhaaksi pelaajaksi. Vuosina 1980 ja 1983 joukkue voitti Neuvostoliiton cupin ja vuonna 1984 se peittosi Dnepr Dnepropetrovskin supercupissa.*lähde?*

Ukrainan itsenäistyttyä Šah’tar on Kiovan Dynamon ohella ollut maan vahvimpia joukkueita.

Šah’tarin omisti tataarioligarkki Akat Bragin. Bragin ja viisi hänen liikekumppaniaan kuolivat pommi-iskussa Donetskissa lokakuussa 1995.
Vuodesta 1996 seuraa on johtanut Braginin suojatti ja myöhemmin Ukrainan rikkain mies Rinat Ah’metov, joka oli Viktor Janukovytšin merkittävimpiä tukijoita vuoden 2004 Ukrainan presidentinvaalissa. Ah’metov lupasi Šah’tarin kannattajille seuran saavuttavan menestystä eurocupeissa. Vuonna 1999 perustettiin seuran junioriakatemia noin 3 000 nuorelle pelaajalle. Samana vuonna avattiin harjoituskeskus Kirša. Uusi stadion Donbass Arena valmistui vuonna 2009, jota ennen seuran kotina toimivat Šah’tar- ja Olimpijskyi-stadionit.*lähde?*

Kaudella 2008–2009 Šah’tar juhli ensimmäisenä ukrainalaisseurana UEFA Cupin mestaruutta kaadettuaan loppuottelussa Werder Bremenin maalein 2–1. Mestaruus jäi historiaan, sillä loppuottelu päätti UEFA Cupin tarinan ja kaudella 2009–2010 sen korvasi uusi Europa League.

Saavutuksia
-----------

* UEFA Cup: 2009
* Ukrainan-mestaruus (13): 2002, 2005, 2006, 2008, 2010, 2011, 2012, 2013, 2014, 2017, 2018, 2019, 2020
	+ Hopeaa (12): 1994, 1997, 1998, 1999, 2000, 2001, 2003, 2004, 2007, 2009, 2015, 2016
* Ukrainan cup (13): 1995, 1997, 2001, 2002, 2004, 2008, 2011, 2012, 2013, 2016, 2017, 2018, 2019
	+ Hopeaa (6): 2003, 2005, 2007, 2009, 2014, 2015
* Ukrainan supercup (8): 2005, 2008, 2010, 2012, 2013, 2014, 2015, 2017
* Neuvostoliiton-mestaruushopea: 1975, 1979
* Neuvostoliiton-mestaruuspronssi: 1951, 1978
* Neuvostoliiton cup: 1961, 1962, 1980, 1983
* Neuvostoliiton supercup: 1984

Pelaajat
--------

*Päivitetty: 12. syyskuuta 2015*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Maalivahdit** |
| 12 Ukraina Rustam H’udžamov |
| 30 Ukraina Andri Pjatov |
| 32 Ukraina Anton Kanibolotskiy |
| **Puolustajat** |
| 04 Ukraina Oleksandr Volovyk |
| 05 Ukraina Oleksandr Kutšer |
| 13 Ukraina Vjatšeslav Ševtšuk |
| 14 Ukraina Vasyl Kobin |
| 18 Ukraina Ivan Ordets |
| 31 Brasilia Ismaily |
| 33 Kroatia Darijo Srna *(c)* |
| 38 Ukraina Serhi Kryvtsov |
| 42 Ukraina Jevgen Jefremov |
| 44 Ukraina Jaroslav Rakytskyi |
| 63 Ukraina Ihor Duts |
| 66 Brasilia Azevedo |

 | 

|  |
| --- |
| **Keskikenttäpelaajat** |
| 06 Ukraina Taras Stepanenko |
| 07 Brasilia Wellington Nem |
| 08 Brasilia Fred |
| 10 Brasilia Bernard |
| 11 Brasilia Marlos |
| 28 Brasilia Taison |
| 29 Brasilia Alex Teixeira |
| 47 Ukraina Vjatšeslav Tankoviskyy |
| 77 Brasilia Isinho |
| 89 Brasilia Dentinho |
| **Hyökkääjät** |
| 09 Brasilia Luiz Adriano |
| 21 Ukraina Oleksandr Hladkyi |
| 90 Ukraina Serhi Bolbat |

 |

Entisiä valmentajia
-------------------

* Venäjä Anatoli Byšovets
* Portugali Paulo Fonseca
* Romania Mircea Lucescu
* Italia Nevio Scala
* Saksa Bernd Schuster

Lähteet
-------

1. ↑  Shakhtar Donetsk will play home games in Lviv due to ongoing troubles in Ukraine *Sky Sports*.  23.7.2014. Sky UK. Viitattu 31.1.2016. (englanniksi)
2. ↑  Шахтер подписал договор с ОСК Металлист  30.1.2017. ua-football.com. Viitattu 27.5.2020.
3. ↑
4. ↑  Pasasen Bremenille jatkoaikatappio Uefa-cupin finaalissa  21.5.2009. MTV3. Viitattu 21.5.2009.
5. ↑  Команда Футбольний клуб Шахтар.  (ukrainaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **FK Šah’tar Donetsk**.
* Seuran sivusto (englanniksi) (ukrainaksi) (venäjäksi) (portugaliksi)

Mestarien liiga 2017–2018
**Pudotuspelivaiheeseen selviytyneet joukkueet**  

Espanja Barcelona |
Sveitsi Basel | 
Saksa Bayern München | 
Turkki Beşiktaş | 
Englanti Chelsea | 
Italia Juventus | 
Englanti Liverpool | 
Englanti Manchester City | 
Englanti Manchester United | 
Portugali Porto | 
Ranska PSG | 
Espanja Real Madrid | 
Italia Roma | 
Espanja Sevilla | 
Ukraina Šah’tar Donetsk | 
Englanti Tottenham